Το Παιδαγωγικό Ποίημα

**Το ''Παιδαγωγικό Ποίημα***  (Ρωσικά: Педагогическая поэма, : Pedagogičeskaâ poèma, δημοσιευμένο στα Αγγλικά με το τίτλο *Ο δρόμος προς τη ζωή'') είναι ευρέως γνωστό σε όλο τον κόσμο ως το πιο σημαντικό έργο του σοβιετικού εκπαιδευτικού και συγγραφέα Α.Σ. Μακαρένκο (1888-1939). Το μυθιστόρημα που καλύπτει την δεκαετία 1925-1935 περιέχει μια καλλιτεχνική και τεκμηριωμένη περιγραφή της δημιουργίας και της ηγεσίας της παιδαγωγικής αποικίας Γκόρκι, η οποία πήρε το όνομά της από τον συγγραφέα Μαξίμ Γκόρκι). Σε αυτήν την παιδαγωγική αποικία που χτίστηκε στην Πολτάβα το 1920 ήταν δυνατόν να επιστρέψουν ανήλικοι άστεγοι και παραβάτες με σκοπό την επανένταξη σε μια πλήρη και πεπολιτισμένη κοινωνική ζωή. Η βάση της εκπαίδευσης στην αποικία Γκόρκι ήταν το κοινωνικά χρήσιμο έργο και η προσεκτική και λογική συμμετοχή των μαθητών στην συνδιαχείριση μιας και μοναδικής ομάδας.

## Πλοκή του έργου
Το "Παιδαγωγικό Ποίημα" γράφτηκε κατά τα έτη 1925-1935 και δημοσιεύθηκε σε τρία τμήματα κατά την διετία 1933-1935. Το πρώτο μέρος του μυθιστορήματος κυκλοφόρησε το 1933 (στο XVII Almanac, μέρος 3), ενώ το δεύτερο μέρος κυκλοφόρησε το 1935 (το XVIII Almanac, βιβλίο 5) και το τρίτο μέρος αργότερα το ίδιο έτος (στο XVIII Almanac έτους, βιβλίο 8). Ως αυτόνομη έκδοση, το βιβλίο κυκλοφόρησε το 1937, μέσω του εκδοτικού οίκου Khudozhestvennaya Literatura.

Το "Παιδαγωγικό Ποίημα" με μία καλλιτεχνική παρουσίαση αφηγείται την εκπαιδευτική και παιδαγωγική εμπειρία που προήλθε από την μόρφωση ανηλίκων παραβατών στην αποικία. Η αποικία δημιουργήθηκε κοντά στη Πολτάβα και για οκτώ χρόνια (από το 1920 έως το 1928) διευθυντής της ήταν ο ίδιος ο συγγραφέας (Μακαρένκο). Το βιβλίο υποστηρίζει την ανα-μόρφωση με την βοήθεια υπεύθυνων επιχειρηματικών στελεχών. Αυτή η θέση του Μακαρένκο απορρίφθηκε κατηγορηματικά από τον "Παιδαγωγικό Όλυμπο" - δηλαδή από την ηγεσία του Ναρομπράζ-, πράγμα που οδήγησε στην απόλυση του Μακαρένκο από την αποικία το 1928 και στο τερματισμό αυτής της εκπαιδευτικής εμπειρίας.

Η φανταστική αφήγηση της εργασίας του Μακαρένκο στα δύο κέντρα αποκατάστασης για τους ανήλικους παραβάτες (η αποικία Γκόρκι και η εργασιακή κοινότητα Ζερζίνσκι) βγήκε με αφιέρωση στον "επικεφαλής μας, φίλο και δάσκαλο Μαξίμ Γκορκί". Ο Μαξίμ Γκόρκι ήταν πρόσωπο καθοριστικό για τη δημιουργία, την ανάπτυξη και την έκδοση του μυθιστορήματος. Επισκέφτηκε και τις δύο αποικίες και αλληλογραφούσε με τον Μακαρένκο. "Το φοβερά σημαντικό και εκπληκτικά επιτυχημένο εκπαιδευτικό [σας] πείραμα έχει παγκόσμια σημασία", έγραψε ο Γκόρκι σε μία από τις επιστολές που αντάλλαξε με τον Μακαρένκο.

Παρά την επιτυχία των εκπαιδευτικών πειραμάτων του Μακαρένκο, το έργο του προκάλεσε διαμάχες και έντονες συζητήσεις μεταξύ των σοβιετικών συναδέλφων του. Το 1938 ο Μακαρένκο βραβεύτηκε με το Τάγμα της Ερυθράς Σημαίας της Εργασίας. Ωστόσο, η βράβευσή του αφορούσε μόνον αυτό το εξαιρετικά επιτυχημένο μυθιστόρημα που χαιρετίσθηκε ως σοβιετικό κλασικό, και όχι το έργο του ως καινοτόμος εκπαιδευτικός και κοινωνικός λειτουργός.

## Εκδόσεις
Το μυθιστόρημα γράφτηκε το 1925-1935. Μετά την ανάγνωση του χειρογράφου του πρώτου μέρους του, ο Μαξίμ Γκόρκι συμβούλεψε έντονα τον συγγραφέα να ολοκληρώσει το έργο και συνέβαλε σημαντικά ηθικά, οργανωτικά και μερικές φορές οικονομικά σε αυτό το έργο.

Το βιβλίο έχει δημοσιευθεί σε διάφορες εκδόσεις:

* Η αρχική έκδοση του συγγραφέα (με κάποια συμμετοχή του Μ. Γκόρκι), που δημοσιεύθηκε σε ημερολόγια και την πρώτη έκδοση βιβλίου το 1935.
* Η έκδοση του 1937, σημαντικά συντομευμένη και αναθεωρημένη με επιμονή της γυναίκας του συγγραφέα καθώς και των συντακτών. Αυτή η συντομευμένη έκδοση του βιβλίου αποτέλεσε τη βάση για τις περισσότερες μεταγενέστερες εκδόσεις στη ρωσική γλώσσα και τις μεταφράσεις του έργου σε ξένες γλώσσες.
* Η επιστημονική έκδοση του 2003, σε συντάξεις της ειδικού στον Μακαρένκο, Σ. Νέβσκαγια.

## Παραπομπές

Κατηγορία:Σοβιετικά μυθιστορήματα
Κατηγορία:Ρωσικά μυθιστορήματα